גשר קניון חואג'יאנג

גשר קניון חואג'יאנג (בסינית: 花江峡谷大桥) הוא גשר תלוי בגוויג'ואו שבסין. הגשר חוצה את נהר בייפאן כשהוא עובר דרך קניון חואג'יאנג' העמוק והוא הגשר הגבוה בעולם, בגובה 625 מטרים מעל תחתית הערוץ. הוא עולה על הגשר הגבוה ביותר הקודם, גשר דוגה , שחוצה את אותו נהר 200 קילומטרים במעלה הזרם. הגשר נפתח לציבור ב-28 בספטמבר 2025. בין הסיבות לבניית הגשר היו החייאת אזור כפרי מאוד וקידום התיירות, עם הקמת מרכז ספורט אתגרי בתחתית הקניון. מחוז גוויז'ו נמצא במצב כלכלי ירוד, ובמשך רוב ההיסטוריה שלו מבודד משאר סין עקב הטופוגרפיה הקרסטית שלו. זמן חציית הקניון, קוצר מכשעתיים בעבר לכשתי דקות. הקמה ומאפיינים הקמת הגשר החלה ב-18 בינואר 2022. ב-21 באפריל 2023 הגיע המגדל הראשון של החלק התלוי לגובה של 199 מטרים ובניית הקורה הרוחבית העליונה החלה. ב-21 באוגוסט 2025 החל הגשר את מבחן העומס שלו. המבחן הושלם בהצלחה ב-25 באוגוסט 2025. הגשר נפתח רשמית ביום ראשון, 28 בספטמבר 2025. אורכו הכולל של הגשר הוא 2,890 מטרים, כולל מפתח ראשי של 1,420 מטרים. הוא נתמך על ידי שני מגדלים ראשיים בגובה 262 מטרים. כתוצאה מכך, הפרש הגובה בין המשטח למפלס המים של הנהר מגיע ל-625 מטרים ובכך נקבע שיא עולם. הגשר נושא את גוויז'ו S57, כביש מהיר המחבר את המחוז המיוחד ליו-ג'י והמחוז המיוחד אנלונג. קישורים חיצוניים רואי אזולאי, בגובה 625 מטרים, עם קיצור נסיעה של שעתיים לשתי דקות בלבד: נפתח הגשר הגבוה בעולם, באתר פספורטניוז, ‏28 בספטמבר 2025 הערות שוליים